فرانسادا "ساری جیلیقالیلار"ین 5 آیدان چوخ داوام ائدن آکسیا‌لاری اؤلکه توریزمینه منفی تأثیر گؤستردی.
فرانسا میللی ایستاتیستیک و ایقییصادی تدقیقات‌لار اینستیتوتونون یایدیغی معلومات‌لارا گؤره، آکسیا‌لار سببیندن خاریجی توریست‌لرین خصوصیله، پایتاخت پاریسه اولان سفرلری آزالیب.
بو ایلین ایلک اوچ آییندا کئچن ایلین عینی دؤورونه گؤره توریست‌لرین گلیشینده 2.5 فایز آزالما موشاهیده اولونوب.
نوماییش‌لرین کئچیریلدیگی ژانویه، فوریه و مارس آیلاریندا کئچن ایلین عینی دؤورونه گؤره هتل رزرواسیون لاردا بوتون اؤلکه میقیاسیندا 1.3، پاریس-ین ده داخیل اولدوغو Ile-de-France  بولگه‌سینده 4.6 فایز آزالمانین اولدوغو قئید ائدیلیر.
لاکین اؤلکه‌ده 4 و 5 اولدوزلو هتل لرده بیر آزالمانین اولمادیغی دا بیلدیریلیر.
شهر مرکزلرین‌دن اوزاق اولان توریزم مکان‌لارینا سیاحتلر 4.2 فایز یوکسلیب.
فرانسانین ایقتیصادیات ناظری لی ماری فوریه آییندا " ساری جیلیقالیلار"ین آکسیا‌لاری‌نین اؤلکه ایقتیصادیاتینا جدی تأثیرین‌دن دانیشارکن باش وئرن حادثه‌لرین ایقتیصادی بؤیومه‌یه 0.2 فایزلیک منفی تأثیری‌نین اولدوغونو سؤیله‌میشدی.
خاطیرلداق کی، یانا‌جاق قیمت‌لرینه و ایقتیصادی شرط‌لره رئاکسیا اولا‌راق باشلایان، داها سونرا پرزیدنت امانوئل ماکرونون رهبرلیگینه قارشی آکسیا‌لارا چئوریلن "ساری جیلیقالیلار"ین نوماییش‌لری 17 نوامبر 2018-جی ایلدن بو یانا داوام ائدیر.
